MINISTERSTVO   VÝSTAVBY   A    REGIONÁLNEHO   ROZVOJA
SLOVENSKEJ   REPUBLIKY

  Materiál na rokovanie                                                                   Číslo: 1575-M/2001
  vlády Slovenskej republiky

Návrh
územno-hospodárskeho rozvoja trnavského regiónu po roku 2005 
s ohľadom na odstavenie JE V-1 z prevádzky 
a jej dopady na sociálnu situáciu v regióne

(DODATOK č.2)

Materiál sa predkladá:                                     Materiál obsahuje:

na základe úlohy C.5				1. Návrh uznesenia vlády SR
uznesenia vlády SR č. 974			2. Dôvodovú správu 
z 29. novembra 2000				 

								
Materiál predkladá:

István   H A R N A

minister výstavby a regionálneho
rozvoja Slovenskej republiky

Bratislava december 2001

VLÁDA   SLOVENSKEJ   REPUBLIKY

Vláda SR

A.	b e r i e   na   v e d o m i e

návrh územno-hospodárskeho rozvoja trnavského regiónu po roku 2005 s ohľadom na odstavenie JE V-1 z prevádzky a jej dopady na sociálnu situáciu v regióne

B.	o d p o r ú č a

predsedovi trnavského vyššieho územného celku

      B.1  v spolupráci s ministrom hospodárstva, ministrom výstavby a regionálneho  
             rozvoja, ministrom práce, sociálnych vecí a rodiny, Národného úradu práce 
             a hospodárskymi a sociálnymi partnermi aktualizovať návrh územno-
             hospodárskeho rozvoja trnavského regiónu vo väzbe na rozhodnutie 
             o využití JE V-1 v Jaslovských Bohuniciach  

 Termín:   máj 2003

      B.2 vytvoriť podmienky pre podporu programov zamestnanosti v trnavskom 
             regióne  v dôsledku    odstavenia JE V-1 v Jaslovských Bohuniciach

  Termín: október 2003

      B.3 zabezpečiť spracovanie a prerokovanie štúdie zámeru  budovania 
             priemyselného parku, ktorá bude obsahovať identifikáciu štruktúry priemyslu    
             a služieb vhodných na umiestnenie do priemyselného parku, marketingovú 
             stratégiu, sociálno-ekonomické aspekty, finančnú analýzu a hodnotenie  
             investičného zámeru

				Termín: október 2003

B.4 spolupracovať s miestnymi samosprávami pri  majetkovom vysporiadaní
       vybraného územia pre realizáciu priemyselného parku

								Termín: priebežne do r. 2008

Vykonajú:

     minister hospodárstva
     minister práce, sociálnych vecí a rodiny
     minister výstavby a regionálneho rozvoja
     predseda VUC Trnava

VLÁDA  SLOVENSKEJ  REPUBLIKY

N á v r h

UZNESENIE
VLÁDY SLOVENSKEJ REPUBLIKY

k  návrhu územno-hospodárskeho rozvoja trnavského regiónu 
po roku 2005 s ohľadom na odstavenie JE V-1 z prevádzky 
a jej dopady na sociálnu situáciu v regióne
(DODATOK č.2)

Číslo uznesenia:

Zo dňa:

Číslo materiálu:

Predkladateľ:	minister výstavby a regionálneho rozvoja Slovenskej republiky

Podnet:		na základe uznesenia vlády SR č.974/2000

Stupeň utajenia:

D ô v o d o v á    s p r á v a

	Na základe listu z Úradu vlády SR č. 7340/2001-UV zo dňa 5.11.2001, v ktorom bolo uvedené, že v predkladanom materiále „Návrh územno-hospodárskeho rozvoja trnavského regiónu po roku 2005 s ohľadom na odstavenie JE V-1 z prevádzky a jej dopady na sociálnu  situáciu v regióne“ niektoré pripomienky neboli akceptované, bolo potrebné o nich ešte raz rokovať s  príslušnými subjektami. Do medzirezortného pripomienkového konania bolo potrebné zahrnúť aj stanovisko podpredsedu vlády Ľ. Fogaša.

	V medzirezortnom pripomienkovom konaní bolo oslovených 24 subjektov, z ktorých sedem nemalo žiadne pripomienky. Štyri subjekty – Združenie miest a obcí Slovenska, Únia miest a  obcí SR, Grémium tretieho sektora a  Konfederácia odborových zväzov SR po viacnásobných urgenciách svoje stanovisko nedodali.	
V zmysle tohto listu sme začali prerokovávať neakceptované pripomienky a so všetkými zainteresovanými sme dospeli k vzájomnej dohode. Výsledkom týchto rokovaní boli upravené uznesenia tak, aby predložený materiál mohol byť do vlády predložený bez rozporov.

V dodatku č. 2  k materiálu „Návrh územno-hospodárskeho rozvoja trnavského regiónu po roku 2005 s ohľadom na odstavenie JE V-1 z prevádzky a jej dopady na sociálnu  situáciu v regióne“ je predložený upravený návrh uznesení, ktorý rešpektuje § 4 zákona č.302/2001 o samospráve vyšších územných celkov.